  Виталий Пронин Удмуртилэн Тӧроез Александр Бречалов но Россиысь Олимпийской комитетлы президентэ кандидат Александр Попов огкыл гожтӥзы, Удмуртиысь Правительство но «Академия Александра Попова» компаниослэн группазы уртче ужалозы шуыса.Огкыл гожтэмын Санкт-Петербургысь калыккуспо экономической форумын. Со элькунмылы трос луонлыкъёс сётыны быгатоз. Кылсярысь, Ижын спортъя выль комплекс усьтон сярысь вераськонъёс кылдӥзы ни. «Академия Александра Попова» группа Италиысь бассейнъёс поттонэн вырись бадӟым предприятилэн представителез луэ. Соослэсь амалъёссэс кутыны луэ, Ижын выль спорткомплексэ бассейн лэсьтыку но.- Выль спорткомплекс республикалэн данъяськонэз луыны быгатоз, - вераз Удмуртилэн Тӧроез Александр Бречалов. - Чакламъя, спорткомплекс ог 9 сюрс квадрат метр быдӟа луоз, нуналаз отын ёзвиоссэ кыдатыны быгатоз 1 но ӝыны сюрс пала адями.Сергей Захаров  